open-index/open-wikipedia-markdown huggingface dataset:
จอร์จ มาร์แชลล์

จอมพล **จอร์จ แคตเลตต์ มาร์แชลล์ จูเนียร์** () เป็นนายทหารสังกัดกองทัพบกสหรัฐ มีชื่อเสียงโด่งดังในฐานะเป็นผู้นำชัยชนะมาสู่กองทัพสัมพันธมิตรในสงครามโลกครั้งที่สอง ต่อมาเขาได้และเป็นรัฐมนตรีว่าการกระทรวงการต่างประเทศสหรัฐ และเป็นผู้ริเริ่มแผนมาร์แชลล์ในการฟื้นฟูทวีปยุโรปซึ่งบอบช้ำจากสงคราม 

## ประวัติ
เขาเกิดที่เมืองยูเนียนทาวน์ รัฐเพนซิลเวเนีย ได้รับการศึกษาจากสถาบันการทหารเวอร์จิเนียและเข้าเป็นทหารทันทีที่จบการศึกษา

ต่อมาได้เข้าร่วมรบในสงครามโลกครั้งที่ 1 ในบังคับบัญชาของนายพลจอห์น เพอร์ชิง และร่วมรบในสงครามโลกครั้งที่สอง เขามีความก้าวหน้าจนเป็นเสนาธิการทหารบกสหรัฐ และได้รับยศทหารชั้นจอมพล ซึ่งตั้งหลังสงครามโลกครั้งที่สอง และเกษียณจากกองทัพเมื่อปี 1945 หลังจากนั้นอีกสองปี ได้รับการแต่งตั้งเป็นรัฐมนตรีว่าการกระทรวงต่างประเทศในปี 1947

จอมพลมาร์แชลล์เป็นผู้วางแผนฟื้นฟูยุโรปหลังสงครามโลกครั้งที่ 2 ที่เป็นที่รู้จักโดยทั่วไปว่า “แผนมาร์แชลล์” (Marshall Plan) จากบทบาทในแผนฟื้นฟูยุโรป ทำให้จอมพลมาร์แชลล์ได้รับรางวัลโนเบลสาขาสันติภาพในปี 1953 เป็นนายทหารชาวอเมริกันคนเดียวที่เคยได้รับรางวัลนี้

ได้มีการก่อตั้ง “มูลนิธิจอร์จ ซี. มาร์แชลล์” ขึ้นที่สถาบันการทหารเวอร์จิเนียเพื่อเป็นเกียรติแก่นายพลจอร์จ มาร์แชลล์ นอกจากนี้ยังได้รับเหรียญอิสริยาภรณ์อัศวินชั้นสูงสุด (Knight or Dame Grand Cross - GCB) จากสหราชอาณาจักร

## อ้างอิง

 
 


หมวดหมู่:ตระกูลมาร์แชลล์ (การเมือง)
หมวดหมู่:ผู้ได้รับรางวัลโนเบลสาขาสันติภาพ
หมวดหมู่:ชาวอเมริกันผู้ได้รับรางวัลโนเบล
หมวดหมู่:นายทหารห้าดาวชาวอเมริกัน
หมวดหมู่:ทหารบกชาวอเมริกัน
หมวดหมู่:จอมพลชาวอเมริกัน
หมวดหมู่:นายพลชาวอเมริกัน
หมวดหมู่:นายพลในสงครามโลกครั้งที่สอง
หมวดหมู่:รัฐมนตรีว่าการกระทรวงการต่างประเทศของสหรัฐ
หมวดหมู่:ผู้ได้รับเครื่องอิสริยาภรณ์เลฌียงดอเนอร์
หมวดหมู่:ชาวอเมริกันเชื้อสายสกอตแลนด์
หมวดหมู่:บุคคลจากรัฐเพนซิลเวเนีย
หมวดหมู่:บุคคลจากสถาบันการทหารเวอร์จิเนีย
หมวดหมู่:บุคคลในปฏิบัติการโอเวอร์ลอร์ด
หมวดหมู่:รัฐมนตรีว่าการกระทรวงกลาโหมสหรัฐ
ตำบลลอมคอม

**ลอมคอม** เป็นตำบลหนึ่งที่ตั้งอยู่ในอำเภอพล จังหวัดขอนแก่น พื้นที่ทั้งหมดอยู่ในความรับผิดชอบขององค์การบริหารส่วนตำบลลอมคอม โดยมีที่ทำการห่างจากที่ว่าการอำเภอประมาณ 8 กิโลเมตร

## ภูมิศาสตร์
ตำบลลอมคอมตั้งอยู่ด้านทิศตะวันตกของอำเภอพล ห่างจากที่ว่าการอำเภอประมาณ 8 กิโลเมตร เนื้อที่ประมาณ 21,875 ไร่ พื้นที่เป็นที่ราบมีความลาดเอียงจากทิศตะวันตกมายังทิศตะวันออก มีสภาพดินเป็นดินร่วนปนทราย มีอาณาเขตติดต่อกับเขตการปกครองข้างเคียงดังต่อไปนี้

* ทิศเหนือ ติดกับตำบลเพ็กใหญ่ อำเภอพล จังหวัดขอนแก่น
* ทิศตะวันออก ติดกับตำบลเมืองพล (เทศบาลเมืองเมืองพล) และตำบลโนนข่า อำเภอพล จังหวัดขอนแก่น 
* ทิศใต้ ติดกับตำบลหนองมะเขือ อำเภอพล จังหวัดขอนแก่น 
* ทิศตะวันตก ติดกับตำบลแวงน้อย ตำบลก้านเหลือง อำเภอแวงน้อย จังหวัดขอนแก่น

## ประวัติ
ลอมคอมแต่เดิมนั้นเป็นเพียงหมู่บ้านในการปกครองของตำบลเพ็กใหญ่ ต่อมาเมื่อวันที่ 2 กันยายน พ.ศ. 2528 ได้รับการจัดตั้งเป็นตำบลลอมคอม โดยแยกโอนออกมาจากตำบลเพ็กใหญ่ ตามกฎหมายลักษณะปกครองท้องที่ พ.ศ. 2457 แรกเริ่มประกอบด้วยหมู่บ้านจำนวน 9 หมู่บ้าน ปัจจุบันมี 11 หมู่บ้าน มีผู้ปกครองตำบล ดังนี้

# นายมาก พันนุรักษ์ (พ.ศ. 2528 – 2537)
# นายพรมห์มา ศรีหามาตย์ (พ.ศ. 2537 – 2543)
# นายอ่อน ศิลาโล่ห์ (พ.ศ. 2543 – ปัจจุบัน)

ในปี พ.ศ. 2537 ได้มีการจัดตั้ง "สภาตำบลลอมคอม" ขึ้นทำการปกครองตำบล โดยมีกำนันเป็นประธานสภาโดยตำแหน่ง จนกระทั่งเมื่อวันที่ 19 มกราคม พ.ศ. 2539 กระทรวงมหาดไทยได้เปลี่ยนแปลงฐานะเป็น "องค์การบริหารส่วนตำบลลอมคอม" จนถึงปัจจุบัน

## หมู่บ้าน
ปัจจุบัน ตำบลลอมคอมแบ่งการปกครองออกเป็น 11 หมู่บ้าน ดังนี้

* หมู่ 1 บ้านศรีกระดานพล 
* หมู่ 2 บ้านหนองไผ่ 
* หมู่ 3 บ้านหนองอรุณ 
* หมู่ 4 บ้านทุ่งน้อย 
* หมู่ 5 บ้านหนองโจด 
* หมู่ 6 บ้านหนองแล่น 
* หมู่ 7 บ้านหนองคูรอง
* หมู่ 8 บ้านลอมคอม 
* หมู่ 9 บ้านหนองดู่
* หมู่ 10 บ้านหนองสำโรง
* หมู่ 11 บ้านศรีรุ่งเรือง

## อ้างอิง

## แหล่งข้อมูลอื่น
* เว็บไซต์องค์การบริหารส่วนตำบลลอมคอม

ลอมคอม
ลอมคอม
องค์การไม่แสวงหาผลกำไร

**องค์การไม่แสวงหาผลกำไร** () เป็นชื่อเรียกองค์การที่มีจุดมุ่งหมายสนับสนุนกลุ่มที่มีความคิดเห็นพ้องกัน โดยเนื้อหาจะแตกต่างตั้งแต่ ศิลปะ การกุศล การศึกษา การเมือง ศาสนา งานวิจัย และจุดมุ่งหมายในด้านอื่น ๆ โดยการทำงานทั้งหมดไม่มีจุดประสงค์ในเชิงพาณิชย์ ไม่หาผลประโยชน์เข้าสู่องค์การ แต่มีรายได้จากค่าลงทะเบียน ค่าบำรุงจากสมาชิก หรือเงินหรือทรัพย์สินอื่นใดที่ได้มาจากการบริจาคหรือจากการให้โดยเสน่หา

## การรวบรวมเงิน
องค์กรไม่แสวงหาผลกำไรถูกขับเคลื่อนไม่ได้จากการได้รับกำไร แต่พวกเขาต้องสร้างรายได้ที่เพียงพอสำหรับการบรรลุเป้าหมายของสังคมของพวกเขา องค์กรไม่แสวงหาผลกำไรสามารถรวบรวมเงินได้หลากหลายวิธี ซึ่งรวมถึงรายได้จากการบริจาคจากผู้บริจาคเดี่ยวหรือกองทุน; การสนับสนุนของบริษัท; การให้เงินสนับสนุนโดยรัฐบาล; โปรแกรม, บริการหรือการขายสินค้า รวมถึงการลงทุน แต่ละองค์กรไม่แสวงหาผลกำไรนั้นไม่ซ้ำกันในแหล่งที่มาของรายได้ที่ทำงานได้ดีที่สุดสำหรับพวกเขา เมื่อจำนวนองค์กรไม่แสวงหาผลกำไรเพิ่มขึ้นตั้งแต่ปี พ.ศ. 2553 องค์กรได้รับการแข่งขันเผื่อให้ได้กระได้ต่อรายได้และความมั่นคงทางการเงิน การบริจาคจากบุคคลที่สามหรือองค์กรสามารถเปลี่ยนแปลงตามปี แทนการอนุมัติจากรัฐบาลที่ลดลง เมื่อการเปลี่ยนแปลงในการจัดสรรตามปีคนกำลังขับเคลื่อนองค์กรไม่แสวงหาผลกำไรทางการเพิ่มความหลากหลายของแหล่งที่มาของเงินสนับสนุน ตัวอย่างเช่น มีองค์กรไม่แสวงหาผลกำไรที่สามครับยันความพึ่งพาที่มีต่อการให้ทุนจากรัฐมีการทำงานเกี่ยวกับการรวบรวมเงินเพื่อดึงดูดผู้บริจาครายบุคคล

## ฟังก์ชัน
องค์กรไม่แสวงหาผลกำไรให้สินค้าสังคมที่ขาดแคลนจากรัฐบาล องค์กรไม่แสวงหาผลกำไรมีโครงสร้างและเป้าหมายที่หลากหลาย สำหรับการจัดแบ่งตามกฎหมายอย่างไรก็ตาม มีข้อประกอบสำคัญบางอย่าง:
*กฎบัตรในการจัดการ
*กฎบัตรด้านบัญชีและตรวจสอบ
*การเปลี่ยนแปลงสัญญาก่อน หรือสัญญาก่อตั้งองค์กร
*กฎบัตรเกี่ยวกับการยุบองค์การในทางกฎหมาย
*สถานะภาษีของผู้บริจาคภาษีทั้งองค์กรและบุคคล
*สถานะภาษีของผู้ก่อตั้ง
ความต้องการบางประการควรถูกนำเสนอในรัฐธรรมนูญขององค์กร ความต้องการอื่น ๆ อาจเป็นไปตามที่เจ้าหน้าที่งานควบคุมในแต่ละเขตอำนาจทางกฎหมาย

แม้ว่าการเป็นสมาชิกจะไม่มีผลต่อสถานะทางกฎหมาย มันอาจถูกนำมาพิจารณาในกรณีการพิจารณาคดีศาลในการชี้รายการ

## อ้างอิง

หมวดหมู่:คำศัพท์โทรทัศน์

หมวดหมู่:ประเภทขององค์กร
หมวดหมู่:เศรษฐศาสตร์สังคม
เบนแอนด์เจอร์รีส์

thumb|200px|ไอศครีมเบนแอนด์เจอร์รีส์
thumb|ตู้ไอศครีมเบนแอนด์เจอร์รีส์

**เบนแอนด์เจอร์รีส์** (Ben & Jerry's) เป็นตราสินค้าของผลิตภัณฑ์ไอศกรีมจากสหรัฐอเมริกา เริ่มก่อตั้งเมื่อ พ.ศ. 2521 ที่เมือง เซาท์เบอร์ลิงตัน ใน รัฐเวอร์มอนต์ โดย เบน โคเฮน และ เจอร์รี กรีนฟิลด์ สองนักศึกษาที่เข้าเรียนการทำไอศกรีมจากมหาวิทยาลัยเพนซิลเวเนียสเตต 

เบนแอนด์เจอร์รีส์ มีสาขามากกว่า 21 ประเทศทั่วโลก ไอศกรีมของเบนแอนด์เจอร์รีส์ มีหลากหลายรสชาติและรูปแบบ ได้แก่ ไอศกรีม ซอร์เบต์ และ โยเกิร์ตแช่แข็ง

ในปัจจุบัน เบนแอนด์เจอร์รีส์ เป็นเจ้าของโดย ยูนิลีเวอร์

## แหล่งข้อมูลอื่น
* เว็บไซต์ เบนแอนด์เจอร์รีส์

หมวดหมู่:ไอศกรีม
หมวดหมู่:ธุรกิจอาหาร
หมวดหมู่:บริษัทของสหรัฐ
หมวดหมู่:รัฐเวอร์มอนต์
หมวดหมู่:บริษัทอเมริกันที่ก่อตั้งในปี พ.ศ. 2521
มอระกู่

[thumb|มอระกู่ [ไฟล์:Hookah.ogg|frameless|center]]
**มอระกู่** เป็นอุปกรณ์สูบยาของชาวอาหรับ ลักษณะเป็นขวดทรงสูงหรือหม้อมีขาหยั่ง ด้านบนมีถ้วยสำหรับใส่ยาสูบซึ่งเรียก "ชีชะฮ์" (شيشة, shisha) หรือ **ฮุคคา** (hookah) ถ้วยนั้นมีฝาปิด และมีท่อต่อจากถ้วยลงมาถึงก้นขวดที่มีน้ำหล่ออยู่ เมื่อดูดท่อจะทำให้ควันผ่านน้ำขึ้นมา อุปกรณ์นี้มีชื่อเรียกที่แตกต่างกันหลายภาษาเช่น water pipe, narghile, hubble-bubble ภาษาไทยเองก็เรียกเพี้ยนเป็น บารากู่ เป็นต้น

สารที่นำมาใช้กับอุปกรณ์ฮุคคาไม่จำเป็นต้องแห้งสนิท ที่มักใช้กันก็มีชื่อว่า โทบาเมล หรือ มาแอสเซล เป็นส่วนผสมของใบยาสูบ (tobacco) กับสารที่มีความหวาน เช่น น้ำผึ้งหรือกากน้ำตาล (molasses) หรือผลไม้ตากแห้ง 

## อ้างอิง

หมวดหมู่:สิ่งประดิษฐ์ของอินเดีย
หมวดหมู่:ยาสูบ
สถาบันวิจัยโนมูระ

**สถาบันวิจัยโนมูระ** ( หรือเรียกย่อว่า 野村総研 ; ) เป็นสถาบันให้คำปรึกษาเอกชน (private think tank) มีสำนักงานใหญ่อยู่ที่ประเทศญี่ปุ่น กิจกรรมหลักคือ การพัฒนาระบบสารสนเทศเพื่อการจัดการและการตัดสินใจ บริการให้คำปรึกษา บริการข้อมูลเพื่อการลงทุน และทำวิจัยเกี่ยวกับแนวโน้มเศรษฐกิจและสังคม

## แหล่งข้อมูลอื่น
* สถาบันวิจัยโนมูระ  (ภาษาญี่ปุ่น)
* สถาบันวิจัยโนมูระ  (ภาษาอังกฤษ)
* Nomura Research Institute, Ltd. ข้อมูลและความเคลื่อนไหวเกี่ยวกับสถาบัน โดย Google Finance

หมวดหมู่:บริษัทของญี่ปุ่น
หมวดหมู่:สถาบันวิจัย
หมวดหมู่:บริษัทที่ก่อตั้งในปี พ.ศ. 2508
สารภี

**สารภี** อาจหมายถึง
* อำเภอสารภี อำเภอในจังหวัดเชียงใหม่
* ต้นสารภี พืชชนิดหนึ่ง
สารภี (พรรณไม้)

**สารภี** เป็นไม้ดอกยืนต้นพบในประเทศไทย ลาว เวียดนามและกัมพูชา เป็นพันธุ์ไม้พระราชทานเพื่อปลูกเป็นมงคลจังหวัดพะเยา สารภียังมีชื่อพื้นเมืองอื่นอีกดังนี้ : ทรพี (จันทบุรี) สร้อยพี (ใต้) สาหละปี (เชียงใหม่, เหนือ) 

## ลักษณะทางพฤกษศาสตร์
เป็นไม้ยืนต้นสูง 10 – 15 เมตร ไม่ผลัดใบ เรือนยอดเป็นพุ่มทึบ ใบเป็นใบเดี่ยวเรียงตรงข้าม รูปไข่กลับแกมขอบขนาน เส้นแขนงใบไม่ชัดเจน แต่เส้นใบย่อยแบบร่างแหเห็นชัดทั้งสองข้าง เนื้อไม้มีสีน้ำตาลแกมแดง ใบสีเขียว หนา แข็งเป็นมัน มียางขาว เปลือกสีเทาดำ แตกล่อนเป็นสะเก็ดตลอดลำต้น ดอกสีขาวอมเหลือง ออกดอกเป็นกระจุกตามกิ่ง สีขาว กลิ่นหอม ร่วงง่าย มีเกสรเพศผู้สีเหลือง  ผลรูปกระสวย ยาวประมาณ 2.5 เซนติเมตร เมื่อสุกสีเหลือง มีเนื้อสีเหลืองหรือสีแสดหุ้มเมล็ด   รับประทานได้ ออกดอก มกราคม - มีนาคม เป็นผล กุมภาพันธ์ - เมษายน  

## ถิ่นกำเนิด
ป่าเบญจพรรณ ป่าดงดิบ ในเขตเอเชียตะวันออกเฉียงใต้

## การปลูกเลี้ยง
สารภีชอบสภาพดินร่วนซุย ความชื้นพอเหมาะ ขยายพันธุ์ โดยการเพาะเมล็ด

## สรรพคุณทางยา
* ดอกสดและแห้ง-ใช้เข้ายาหอม บำรุงหัวใจ บำรุงเส้นประสาท แก้วิงเวียนหน้ามืด ตาลายและชูกำลัง
* ดอกตูม-ย้อมผ้าไหมให้สีแดง
* ผลสุก-รับประทานได้มีรสหวาน

## ดูเพิ่ม
* รายชื่อพันธุ์ไม้มงคลพระราชทานประจำจังหวัด

## อ้างอิง

## แหล่งข้อมูลอื่น
*A terpenoid and two steroids from the flowers of Mammea siamensis 
*Phenolic compounds from Mammea siamensis seeds

หมวดหมู่:ไม้ยืนต้น
หมวดหมู่:ต้นไม้ประจำจังหวัดของไทย
หมวดหมู่:ดอกไม้ประจำจังหวัดของไทย
หมวดหมู่:ต้นไม้ประจำมหาวิทยาลัย
หมวดหมู่:วงศ์มังคุด
หมวดหมู่:พืชให้สีย้อม
หมวดหมู่:สมุนไพร
หมวดหมู่:พืชที่รับประทานได้
มัณฑนศิลป์

**มัณฑนศิลป์** หรือ **การออกแบบภายใน** () คือการออกแบบ ตกแต่งภายในอาคารสถานที่ ไม่ว่าจะเป็นที่อยู่อาศัยหรืออาคารพาณิชย์ รวมไปถึงการศึกษาโครงสร้างอาคารเทคนิคการก่อสร้าง เนื้อที่และประโยชน์ใช้สอย โดยใช้ความสำคัญของ จิตวิทยาสิ่งแวดล้อม สถาปัตยกรรม การออกแบบผลิตภัณฑ์ เข้าด้วยกัน

## ดูเพิ่ม
* สถาปัตยกรรม

หมวดหมู่:สถาปัตยกรรม
มะเฟือง

**มะเฟือง** () เป็นไม้ต้นพื้นเมืองของอินโดนีเซีย อินเดีย และศรีลังกา และเป็นที่นิยมในเอเชียตะวันออกเฉียงใต้ ไทย มาเลเซีย และบางส่วนของเอเชียตะวันออก รวมทั้งมีเพาะปลูกในสาธารณรัฐโดมินิกัน บราซิล เปรู กานา กายอานา ซามัว ตองงา ไต้หวัน เฟรนช์พอลินีเชีย คอสตาริกา และ ออสเตรเลีย ในสหรัฐอเมริกามีแหล่งเพาะปลูกเชิงพาณิชย์อยู่ที่ฟลอริดาตอนใต้และฮาวาย

## ลักษณะทางพฤษศาสตร์
มะเฟืองเป็น ไม้ผลยืนต้นขนาดกลางสูง 5-10 เมตร ลักษณะเป็นทรงพุ่ม ซึ่งมีทั้งลักษณะตั้งตรง และกึ่งเลื้อย ลำต้นและกิ่งเป็นไม้เนื้ออ่อน แกนกลางมีไส้คล้ายฟองน้ำมีสีแดงอ่อน ใบประกอบสีเขียว ประกอบด้วยใบย่อย 5-11 ใบ ออกดอกเป็นช่อที่ปลายกิ่ง และตาข้างตามกิ่งและลำต้น มีดอกสีชมพูอ่อนไปจนถึงเกือบแดง ผลมีก้นแหลมเป็นเหลี่ยมมีร่องลักษณะเป็นพูประมาณ 4-6 พู

## ผลไม้
ผลของมะเฟืองเป็นผลไม้ทรงกระสวย เมื่อหั่นแนวขวางได้เป็นรูปดาวห้าแฉก ภาษาอังกฤษจึงเรียกว่า *star fruit* ผลดิบสีเขียวใช้สับผสมในน้ำพริก สุกเป็นสีเหลืองใช้แกงได้ หรือกินแนมกับแหนมเนือง มะเฟืองเป็นผลไม้ที่มีออกซาเลตสูงทำให้เกิดนิ่วในไตได้ในผู้ป่วยที่มีความผิดปกติของไต มีทั้งรสหวานและเปรี้ยวแล้วแต่สายพันธุ์

พันธุ์มะเฟืองที่พบในไทยได้แก่ 

* พันธุ์พื้นเมือง รสเปรี้ยว มีทั้งลูกใหญ่และลูกเล็ก
* พันธุ์กวางตุ้ง ผลสีขาว ขอบสีเขียว รสหวาน
* พันธุ์ไต้หวัน ผลใหญ่ กลีบบาง ขอบบิด รสหวาน
* พันธุ์มาเลเซีย ผลใหญ่ น้ำเยอะ หวานอมเปรี้ยว

### คุณค่าทางโภชนาการ

วิตามิน เอ วิตามินบี 1 วิตามินบี 2 ไนอะซีน โปรตีน คาร์โบไฮเดรต ไขมัน เส้นใย แคลเซียม ฟอสฟอรัส เหล็กและพลังงาน

### สรรพคุณทางยา
การแก้ร้อนใน ดับกระหาย ลดความร้อนภายในร่างกายถอนพิษก็ได้ แต่สามารถเพิ่มโอกาสเป็นนิ่วในทางเดินปัสสาวะได้เนื่องจากสารออกซาเลตที่มีอยู่มากในมะเฟืองจะไปจับตัวกับแคลเซียมตกเป็นผลึกในไต และยังทำให้เกิดอาการไตวายเฉียบพลันได้หากได้รับเข้าไปในปริมาณที่มาก ทั้งนี้ก็ขึ้นอยู่กับภาวะการขาดน้ำของร่างกายด้วย

### การแปรรูป
* มะเฟือง 3 รส
* มะเฟืองแช่อิ่ม
## อ้างอิง

## แหล่งข้อมูลอื่น

หมวดหมู่:พืชสวน
หมวดหมู่:ผลไม้
หมวดหมู่:สมุนไพร
หมวดหมู่:สกุลมะเฟือง
ยมนา ชาตรี

**ยมนา ชาตรี** มีชื่อจริงว่า **สุเมธ (อิสมาแอล) เพ็ชร์ยาหน** เป็นพระเอกยอดนิยมยุคหนึ่งทางช่อง 7 มีชื่อเล่นว่า **ซัม** เกิดในครอบครัวมุสลิม มีผลงานเริ่มแรก ในละครเรื่อง ขมิ้นกับปูน โดยรับบทเป็น **ทันพันธุ์** และเริ่มได้รับความนิยมในฐานะพระเอกหน้าใหม่คู่กับมนฤดี ยมาภัย ในละครเรื่อง **ทะโมนไพร** จากนั้นได้เป็นพระเอกอีกหลายเรื่องทั้งในละครจักร ๆ วงศ์ ๆ และละครสมัยใหม่ ภายหลังรับบทรองในละครเรื่อง อุบัติเหตุ โดยรับบทเป็น **เดชชาติ**

นอกจากนั้นยังมีผลงานสร้างชื่อจากภาพยนตร์เรื่อง อุกาฟ้าเหลือง ในปี พ.ศ. 2523 ซึ่งในช่วงเวลาหนึ่ง เคยทำงานที่โรงแรมแมนดารินกรุงเทพฯ (สามย่าน) ต่อมาพักรักษาตัวที่บ้านอันเนื่องมาจากโรคเส้นในสมองตีบ ด้านชีวิตส่วนตัวมีธิดา 1 คน

ยมนาเสียชีวิตเมื่อวันที่ 19 กันยายน พ.ศ. 2568 ประกอบพิธีฝังที่มัสยิดยามีอุ้ลคอยรียะห์ บ้านครัว

## ผลงานภาพยนตร์

* อุกาฟ้าเหลือง ปี พ.ศ. 2523
* ที่รักจ๋า ปี พ.ศ. 2527
* ลูกทุ่งพเนจร ปี พ.ศ. 2527
* ที่รัก เธออยู่ไหน ปี พ.ศ. 2528

### ละครโทรทัศน์

* 2545 อิเหนา (ละครโทรทัศน์) (ช่อง 3)
* 2541 พลังรัก (ช่อง 7) รับเชิญ
* 2539 อัศวินกุมาร (ช่อง 3) 
* 2537 กระสือ (ช่อง 7) 
* 2536 บัวแก้วบัวทอง (ช่อง 7) 
* 2534 เจ้าหญิงอัศวิน (ช่อง 3)
* 2531 โอรสหมาป่า (ช่อง 3)
* 2531 สงครามเก้าทัพ (ช่อง 3)
* 2530 เจ้าชายดำรงฤทธิ์ (ช่อง 3)
* 2528 ตี๋ใหญ่ (ช่อง 5)
* 2528 เกาะมหัศจรรย์ (ช่อง 7) รับบทเป็น ดนัย
* 2527 ล่าวิญญาณ (ช่อง 7)
* 2527 เหล็กน้ำพี้ (ช่อง 5) รับเชิญ
* 2526-2527 อุบัติเหตุ (ช่อง 7) รับบทเป็น **เดชชาติ**
* 2526 โรงแรมวิปริต (ช่อง 7)
* 2526 วิหคหลงรัง (ช่อง 3)
* 2525 พ่อจอมวุ่น (ช่อง 7)
* 2525 สี่ยอดกุมาร (ช่อง 7) รับบทเป็น เทวฤทธิ์
* 2524 สโนน้อย เรือนงาม (ช่อง 7) รับบทเป็น **พระวิจิตรจินดา**
* 2524 ปู่โสมเฝ้าทรัพย์ (ช่อง 7)
* 2523 สางเขียว  (ช่อง 7) รับบทเป็น **สารวัตรเพชร**
* 2523 ทโมนไพร (ช่อง 7) รับบทเป็น **พฤกษ์** หรือ**ยามแต๋**
* 2522 ขมิ้นกับปูน (ช่อง 7) รับบทเป็น **ทันพันธุ์**
* 2522 หลวิชัย-คาวี (ช่อง 7) รับบทเป็น **คาวี**

## รางวัล
* รางวัลเมขลา ประจำปี 2534 ผู้แสดงประกอบชายละครสนับสนุนนิยายพื้นบ้านดีเด่น  จากละครเรื่อง "เจ้าหญิงอัศวิน"

## อ้างอิง
* ผลงานใน thaifilmdb.com

หมวดหมู่:นักแสดงชายชาวไทย
หมวดหมู่:มุสลิมชาวไทย
สี่ยอดกุมาร

**สี่ยอดกุมาร** เป็นละครโทรทัศน์แนวนิทานพื้นบ้าน หรือเรียกว่า ละครจักร ๆ วงศ์ ๆ จากเค้าโครงเรื่องของ จำปาสี่ต้น เป็นเรื่องราวของเด็กสี่คนที่มีอาวุธสี่อย่างประจำตัว คือ ตรี คทา จักร สังข์ สร้างเป็นละครโทรทัศน์ครั้งแรกในปี 2526 ถ่ายทำด้วยกล้องวิดีโอ โดยบริษัทดาราวิดีโอได้อัปเกรดเครื่องไม้เครื่องมือเพื่อพัฒนางานด้านเทคนิคพิเศษ (ซีจี) มีการซ้อนภาพด้วยกรีนสกรีนและบลูสกรีน

## การสร้าง
* ครั้งแรก พ.ศ. 2526 ใช้ชื่อว่า"๔ยอดกุมาร" ฉายทางสถานีโทรทัศน์สีกองทัพบกช่อง 7 เขียนบทโดย วาณิช จรุงกิจอนันต์ แสดงนำโดย ศิรินภา สว่างล้ำ, ศุภชัย เธียรอนันต์, ทัศนีย์ สีดาสมุทร, ยมนา ชาตรี
* ครั้งที่สอง พ.ศ. 2534 ใช้ชื่อว่า "ดิน น้ำ ลม ไฟ" ฉายทางสถานีโทรทัศน์สีกองทัพบกช่อง 7 แสดงนำโดย พร้อมพงษ์ นพฤทธิ์ เป็น จุณณีย์,เสาวลักษณ์ ศรีอรัญญ์ เป็น ปทุมมา,เพ็ญศิริ สุภาพันธ์ เป็น อัคนี พลกฤษณ์ จักรสุวรรณ, พอพล สุพรรณพงศ์, ชฎาพร รัตนากร, พรพิมล รักธรรม
* ครั้งที่สาม พ.ศ. 2544 ใช้ชื่อว่า "สี่ยอดกุมาร" ฉายทางสถานีโทรทัศน์สีกองทัพบกช่อง 7 แสดงนำโดย ฉัตรมงคล บำเพ็ญ เป็น จุลนีย์, ธัญญารีย์ โรจน์เรืองไชย เป็น ปทุมมา, ปริษา ทนาวิวัฒน์ เป็น อัคนี, มาฬิศร์ เชยโสภณ, รินลดา อุ่นมั่น, หนุ่ม มาวิน, ธมลพรรณ์ ภานุชิตพุทธิวงศ์, ทิชานนท์ นิลตระการ, อัสรีนา ถมยาปริวัฒน์, สพล ชนวีร์, ประถมาภรณ์ รัตนภักดี
* ครั้งที่สี่ พ.ศ. 2559 ในตอนที่ 1-10 ใช้ชื่อว่า "ดิน น้ำ ลม ไฟ" (20 มีนาคม - 23เมษายน 2559) ส่วนตั้งแต่ตอนที่ 11 เป็นต้นไป ใช้ชื่อว่า "๔ ยอดกุมาร" (24 เมษายน 2559 - 5 กุมภาพันธ์ 2560) ฉายทางสถานีโทรทัศน์สีกองทัพบกช่อง7 แสดงโดย พบศิลป์ โตสกุล เป็น จุลนีย์,ศุภิสรา ชมภูศรี เป็น ปทุมมา,ภูษณิศา โชติกิตติมาศ เป็น อัคนี,ประสบลาภ กิตติถนอม เป็น วิชิตชัย,พลพจน์ พูลนิล, กัญจน์อมล เคล้าจิตพูลสุข, นรินทร์ พรพิทักษ์วงศ์, ฑรัญภัค เศรษฐีธร, ศิฐฑา ตาบโกไสย, คริษฐา สังสะโอภาส, สุรศักดิ์ สุวรรณวงษ์, เกศรินทร์ น้อยผึ้ง, ธนภัทร ดิษฐ์ไชยวงศ์

## ตัวละครหลัก

* **หนึ่ง/เทวัญ/ปฐพี/เสกราชกุมาร** พี่คนโตผู้ถืออาวุธตรี ความสามารถเฉพาะตัวแปลงร่างเป็นแมลง
* **สอง/เทวา/คงคา/สุวรรณราชกุมาร** พี่คนรองผู้ถืออาวุธคทา ความสามารถเฉพาะตัวเดินบนน้ำ
* **สาม/เทวินทร์/วายุ/ปัฏฏราชกุมาร** พี่คนที่สามผู้ถืออาวุธจักร ความสามารถเฉพาะตัวเหาะเหินบนอากาศ
* **สี่/เทวฤทธิ์/แสงสุรีย์/เพชรราชกุมารี** น้องเล็กคนสุดท้องผู้ถืออาวุธสังข์ และมีนิ้วเพชรเป็นอาวุธ ความสามารถเฉพาะตัวลุยไฟ (ในเรื่อง ดิน น้ำ ลม ไฟ (2534,2559) และ สี่ยอดกุมาร (2559) ตัวละครนี้จะเป็นผู้หญิง)

## นักแสดง

## อ้างอิง

หมวดหมู่:ละครนิทานพื้นบ้าน
หมวดหมู่:ละครจักร ๆ วงศ์ ๆ
หมวดหมู่:การ์ตูนทีวีแอนิเมชันไทย
หมวดหมู่:ละครโทรทัศน์ไทยในปี พ.ศ. 2559
หมวดหมู่:ละครโทรทัศน์ทางสถานีโทรทัศน์ช่อง 7 เอชดี
หมวดหมู่:ละครโทรทัศน์ช่อง 7
ศิรินภา สว่างล้ำ

**ศิรินภา สว่างล้ำ** มีชื่อเดิมคือ "ศิริพร สว่างล้ำ" ชื่อเล่น "ต๋อย" ได้รับฉายา "ไข่มุกดำแห่งเอเชีย"  เกิดเมื่อวันที่ 27 กันยายน พ.ศ. 2503 เคยประกวดมิสเวิลด์ ปี พ.ศ. 2520 ที่ กรุงลอนดอน ประเทศอังกฤษ ไม่ผ่านเข้ารอบ และปีต่อมาไปประกวดมิสเอเชียแปซิฟิก 1978 ที่ กรุงมะนิลา ประเทศฟิลิปปินส์ ได้รับตำแหน่งมิสเอเชียแปซิฟิกคนแรกของเมืองไทยและเคยเป็นมิสออด๊าซประจำปี พ.ศ. 2520 เคยรับถ่ายแบบตามนิตยสาร และมีผลงานทางละครกับทาง ช่อง 3 และ ช่อง 7 ปัจจุบันเป็นเจ้าของกิจการ ‘ร้านเพชรศิรินภา’ อยู่ที่ สยามพารากอน

## ผลงานละคร
* สงครามพิศวาส ปี 2525 (ช่อง 3)
* สี่ยอดกุมาร ปี 2526 (ช่อง 7) รับบท ปทุมมา คู่กับ ศุภชัย เธียรอนันต์
* เหรียญมรดก ปี 2527 (ช่อง 7) คู่กับ ศุภชัย เธียรอนันต์
* บ้านสอยดาว ปี 2527 (ช่อง 7) รับบทเป็นแม่ของเยี่ยมรุ้ง
* นางแมวป่า ปี 2527 (ช่อง 7)
* โรงแรมวิปริต ปี 2527 (ช่อง 7)
* มัสยา ปี 2528 (ช่อง 7) รับบทเป็นแม่ของมัสยา คู่กับ คมสัน สุริยา
* เทพสังวาลย์ ปี 2528 (ช่อง 7)
* น้ำผึ้งขม ปี 2529 (ช่อง 7)
* ทองเนื้อเก้า ปี 2530 (ช่อง 7) รับบทเป็น "เทวี"
* สกาวเดือน - รัศมีแข ปี 2530 (ช่อง 7)
* พระสุธน-มโนห์รา ปี 2531 (ช่อง 7)
* แผลเก่า ปี 2531 (ช่อง 7)
* แก้วตาเสือ ปี 2532 (ช่อง 7)
* ตำรับรัก ปี 2532 (ช่อง 7)
* ลูกทาส ปี 2532 (ช่อง 11)
* ปริศนาของเวตาล ปี 2532 (ช่อง 7)

## อ้างอิง

## แหล่งข้อมูลอื่น
* http://www.thaifilm.com/forumDetail.asp?topicID=4883&page=8&keyword= 

หมวดหมู่:นักแสดงหญิงชาวไทย
หมวดหมู่:นางงามไทย
อำเภอเกาะสีชัง

**เกาะสีชัง** เป็นอำเภอตั้งอยู่ในอ่าวไทย นอกชายฝั่งอำเภอศรีราชา จังหวัดชลบุรี เป็นอำเภอที่เล็กที่สุดในประเทศไทย อยู่ห่างจากฝั่งเกาะลอยประมาณ 12 กม. แต่เดิมขึ้นอยู่กับจังหวัดสมุทรปราการ มีหลวงศรีชลังคณารักษ์ เป็นผู้รักษาราชการ ต่อมาถูกย้ายไปขึ้นกับจังหวัดชลบุรีในปี พ.ศ. 2486 มีพื้นที่เกาะรวม 7.65 ตารางกิโลเมตร และพื้นที่ทางทะเลรวม 9.65 ตารางกิโลเมตร

## ประวัติ
เกาะสีชังเป็นเกาะขนาดเล็กที่มีความสำคัญทางประวัติศาสตร์เกาะหนึ่งของประเทศไทยเนื่องจากเคยเป็นสถานที่เสด็จประพาสและเป็นที่ประทับของพระเจ้าแผ่นดินของกรุงรัตนโกสินทร์ถึง 3 พระองค์ ได้แก่ พระบาทสมเด็จพระจอมเกล้าเจ้าอยู่หัว พระบาทสมเด็จพระจุลจอมเกล้าเจ้าอยู่หัว และพระบาทสมเด็จพระมงกุฎเกล้าเจ้าอยู่หัว

นอกจากนี้ยังเป็นสถานที่ประสูติพระราชโอรสในพระบาทสมเด็จพระจุลจอมเกล้าเจ้าอยู่หัว *([[เจ้าฟ้าจุฑาธุชธราดิลก|เจ้าฟ้าจุฑาธุชฯ]])* และสร้างพระจุฑาธุชราชฐาน ณ เกาะแห่งนี้อีกด้วย ซึ่งทำให้เกาะสีชังเป็นเพียงเกาะเดียวในประเทศไทยที่มีพระราชวังหรือเขตพระราชฐานตั้งอยู่

* วันที่ 4 กันยายน 2470 เก็บอากรค่าน้ำในท้องที่ตำบลเกาะสีชัง จังหวัดสมุทรปราการ และตำบลเกาะล้าน จังหวัดชลบุรี
*วันที่ 27 กรกฎาคม 2476 เปลี่ยนชื่อตำบลเกาะสีชัง เป็นตำบลท่าเทววงศ์ กิ่งอำเภอเกาะสีชัง จังหวัดสมุทรปราการ
*วันที่ 10 ธันวาคม 2485 ยุบจังหวัดสมุทรปราการ รวมกับท้องที่จังหวัดพระนคร ยกเว้นกิ่งอำเภอเกาะสีชัง ให้โอนไปขึ้นกับจังหวัดชลบุรี
* วันที่ 1 มกราคม 2486 ให้กิ่งอำเภอเกาะสีชัง ที่ได้รับโอนมาจากจังหวัดสมุทรปราการ กำหนดให้ขึ้นการปกครองกับอำเภอศรีราชา
* วันที่ 26 มกราคม 2500 จัดตั้งสุขาภิบาลเกาะสีชัง ในท้องที่บางส่วนของตำบลท่าเทววงษ์
* วันที่ 23 มีนาคม 2519 ตั้งที่ทำการไปรษณีย์เกาะสีชัง จังหวัดชลบุรี
* วันที่ 3 มิถุนายน 2537 ยกฐานะจากกิ่งอำเภอเกาะสีชัง อำเภอศรีราชา เป็น **อำเภอเกาะสีชัง**
* วันที่ 25 ธันวาคม 2539 ยกฐานะจากสภาตำบลท่าเทววงษ์ เป็นองค์การบริหารส่วนตำบลท่าเทววงษ์
* วันที่ 25 พฤษภาคม 2542 ยกฐานะจากสุขาภิบาลเกาะสีชัง เป็นเทศบาลตำบลเกาะสีชัง ด้วยผลของกฎหมาย
* วันที่ 5 ตุลาคม 2547 ยุบองค์การบริหารส่วนตำบลท่าเทววงษ์ รวมกับเทศบาลตำบลเกาะสีชัง
*วันที่ 20 พฤษภาคม 2552 เปลี่ยนแปลงเขตเทศบาลตำบลเกาะสีชัง เนื่องจากการยุบองค์การบริหารส่วนตำบลท่าเทววงษ์ รวมกับเทศบาลตำบลเกาะสีชัง ทำให้พื้นที่เทศบาลแยกเป็นสองพื้นที่โดยมีทะเลกั้น จึงกำหนดเขตให้ครอบคลุมเป็นพื้นที่เดียว 

## การแบ่งเขตการปกครอง
### การปกครองส่วนภูมิภาค
อำเภอเกาะสีชังแบ่งพื้นที่การปกครองออกเป็น 1 ตำบล 7 หมู่บ้าน ได้แก่

### การปกครองส่วนท้องถิ่น
อำเภอเกาะสีชังประกอบด้วยองค์กรปกครองส่วนท้องถิ่น 1 แห่ง คือ
* **[[เทศบาลตำบลเกาะสีชัง]]** ครอบคลุมพื้นที่ตำบลท่าเทววงษ์ทั้งตำบล

## รายชื่อเกาะในเขตอำเภอเกาะสีชัง
อำเภอเกาะสีชัง เป็นอำเภอที่มีเกาะมากที่สุดอันดับที่ 3 ในจังหวัดชลบุรี มีมากถึง 8 เกาะจาก 47 เกาะ มีเกาะหลักคือ เกาะสีชัง ซึ่งเป็นเกาะขนาดใหญ่ที่สุดในจังหวัดชลบุรี มีเนื้อที่ประมาณ 6.712 ตารางกิโลเมตร และเกาะเล็ก ๆ อีก 7 เกาะ ซึ่งอยู่ในความดูแลของเทศบาลตำบลเกาะสีชังทั้งหมด ทุกเกาะมีพื้นที่รวมทั้งหมด 7.650 ตารางกิโลเมตร

## อ้างอิง
* เว็บไซต์ชลบุรีอินเด็กซ์ เว็บอันดับ 1 ของชลบุรี

กเสีชัง
สีชัง
หมวดหมู่:อำเภอเกาะสีชัง
สิ่งมีชีวิตสร้างอาหารเองได้

[thumb|280px|right|สีเขียวจากต้นเฟิร์นบ่งบอกว่าต้นเฟิร์นมี[คลอโรฟิลล์ ซึ่งเป็นตัวที่ใช้ในการสังเคราะห์แสง จึงทำให้มันเป็นออโตทรอพ]]

**ออโตทรอพ** ( หรือ **อัตโภชนาการ** เป็นคำสมาสภาษากรีกมาจากคำว่า *autos* ที่แปลว่าตัวเอง และ *trophe* ที่แปลว่าโภชนาการ) คือสิ่งมีชีวิตที่สามารถสร้างอาหารเองได้ โดยทำการผลิตอาหารขึ้นมาจากก๊าซคาร์บอนไดออกไซด์ที่เป็นแหล่งคาร์บอน และแสงหรือสารอนินทรีย์อื่นๆ เป็นแหล่งพลังงาน สิ่งมีชีวิตประเภทออโตทรอพถูกจัดให้เป็น**ผู้ผลิต**ในห่วงโซ่อาหาร สิ่งมีชีวิตจำพวกพืชและสิ่งมีชีวิตอื่นๆ ที่ผลิตอาหารโดยการสังเคราะห์แสงถือว่าเป็น*[[โฟโตทรอพ]]* (phototroph) ส่วนแบคทีเรียที่นำการออกซิเดชันของสารอนินทรีย์ต่างๆ เช่นก๊าซไฮโดรเจนซัลไฟด์ หรือเหล็กโลหะมาเป็นแหล่งพลังงานเรียกว่า *คีโมออโตทรอพ* (chemoautotroph)

สิ่งมีชีวิตจำพวกออโตทรอพถือเป็นส่วนสำคัญยิ่งในห่วงโซ่อาหารในทุกๆ ระบบนิเวศ โดยที่พวกมันจะรับพลังงานมาจากแสงอาทิตย์ (หรือแหล่งอนินทรีย์อื่นๆ) แล้วแปลงพลังงานเหล่านี้ให้กลายเป็นโมเลกุลที่มีโครงสร้างเป็นคาร์บอนหรือโมเลกุลอินทรีย์อื่นๆ เพื่อนำไปใช้ในการทำงานเชิงชีวภาพของสิ่งมีชีวิต เช่นการสร้างเซลล์ รวมถึงเป็นอาหารให้กับสิ่งมีชีวิตจำพวกเฮเทโรทรอพ ที่ผลิตอาหารเองไม่ได้เพื่อนำไปใช้ในการทำงานเชิงชีวภาพเช่นเดียวกัน ฉะนั้นเฮเทโรทรอพต่างๆ ได้แก่สัตว์กินพืช, ฟังไจหรือเห็ดรา เช่นเดียวกับแบคทีเรียส่วนใหญ่และโปรโตซัวจะพึ่งพาออโตทรอพเป็นอาหารที่จะให้พลังงานและวัตถุดิบที่จะนำไปใช้ในการผลิตโมเลกุลอินทรีย์ที่ซับซ้อนยิ่งขึ้น โดยเฮเทโรทรอพทำการแปลงอาหารเป็นพลังงานโดยการแตกโมเลกุลอาหารให้เล็กลง สัตว์กินเนื้อก็พึ่งพาออโตทรอพเช่นเดียวกัน เนื่องจากพลังงานและคุณค่าโภชนาการในอาหารก็มาจากอาหารประเภทพืชที่เหยื่อของสัตว์กินเนื้อได้กินเข้าไป

มีสิ่งมีชีวิตอยู่บางสายพันธุ์ที่อาศัยอินทรียสารเป็นแหล่งคาร์บอน แต่ก็สามารถอาศัยแสงหรืออนินทรียสารมาเป็นแหล่งพลังงานได้ด้วย แต่สิ่งมีชีวิตจำพวกนี้มักไม่ถูกจัดให้อยู่ในสิ่งมีชีวิตจำพวกออโตทรอพ แต่มักจะถูกจัดให้อยู่ในจำพวก *เฮเทโรทรอพ* (heterotroph)เสียมากกว่า โดยสิ่งมีชีวิตที่อาศัยคาร์บอนจากอินทรีย์สาร แต่อาศัยพลังงานจากแสง จัดอยู่ในพวก*โฟโตเฮเทโรทรอพ* (photoheterotroph) ส่วนสิ่งมีชีวิตที่อาศัยคาร์บอนมาจากอินทรีย์สาร แต่อาศัยพลังงานจากการออกซิเดชันของอนินทรีย์สาร จะถูกจัดอยู่ในพวก*คีโมเฮเทโรทรอพ* (chemoheterotroph)

หมวดหมู่:ชีววิทยา
หมวดหมู่:พฤกษศาสตร์
อาดามันเทียม

**อาดามันเทียม** () เป็นโลหะสมมติที่มีชื่อเสียงโด่งดังที่สุดจากการปรากฏในรูปแบบโลหะผสมในหนังสือการ์ตูนอเมริกันที่ตีพิมพ์โดยมาร์เวลคอมิกส์ เป็นที่รู้จักกันดีในฐานะสารที่ผสานเข้ากับโครงกระดูกและกรงเล็บของตัวละครวูล์ฟเวอรีน นอกจากนี้ยังปรากฏในเรื่อง "Devil's Powder" ใน ค.ศ. 1941 โดย มัลคอล์ม เจมสัน อีกด้วย

## การปรากฏครั้งแรกในมาร์เวลคอมิกส์
อาดามันเทียมถูกกล่าวถึงครั้งแรกในมาร์เวลคอมิกส์ จากเนื้อเรื่องที่เขียนบทโดย รอย โธมัส และวาดภาพโดย แบร์รี วินด์เซอร์-สมิธ และ ซิด ชอร์ส ในหนังสือการ์ตูนเรื่อง *[[ดิอะเวนเจอร์ส (หนังสือการ์ตูน)|ดิอะเวนเจอร์ส]]* เล่มที่ 66 (กรกฎาคม ค.ศ. 1969) โดยในตอนนี้ อาดามันเทียมถูกระบุว่าเป็นส่วนประกอบของเปลือกนอกของซูเปอร์วายร้ายอย่าง อัลตรอน ซึ่งในเนื้อเรื่องที่ปรากฏ คุณสมบัติที่โดดเด่นและเป็นเอกลักษณ์ที่สุดของอาดามันเทียมคือ "ความไม่สามารถถูกทำลายได้"

## นิรุกติศาสตร์
คำว่าอาดามันเทียม (Adamantium) เป็นคำเกิดใหม่ในรูปแบบภาษาละตินเทียม โดยมีรากศัพท์มาจากภาษาละตินแท้คือคำว่า *adamans* ซึ่งมีต้นกำเนิดมาจากภาษากรีกโบราณ *ἀδάμας* (แปลว่า ไม่ยอมสยบ) และคำว่า *adamantem* (รูปกรรมในภาษาละติน) โดยเป็นการนำคำนามและคำคุณศัพท์ในภาษาอังกฤษคำว่า *[[adamant]]* (รวมถึงคำคุณศัพท์ที่ผันออกมาคือ *adamantine*) มาผสมเข้ากับปัจจัย ในภาษาละตินสมัยใหม่คือ "-ium" คำคุณศัพท์ *adamant* ถูกใช้มาอย่างยาวนานเพื่อสื่อถึงคุณสมบัติความแข็งแกร่งที่ไม่อาจเจาะทะลุได้ดั่งเพชร หรือใช้เพื่อบรรยายถึงจุดยืนที่หนักแน่นและแน่วแน่ ส่วนคำนาม *adamant* ใช้บรรยายถึงสารใด ๆ ที่แข็งจนไม่อาจเจาะทะลุหรือยอมอ่อนข้อให้ได้ และในอดีตยังเคยใช้เรียกหิน ตำนานหิน หรือแร่ที่มีความแข็งเป็นเลิศและมีคุณสมบัติอื่น ๆ อีกมากมาย ซึ่งมักจะถูกระบุว่าเป็นเพชรหรือหินแม่เหล็ก

ก่อนที่จะมีการนำคำว่าอาดามันเทียมมาใช้ในมาร์เวล คำนี้เคยถูกใช้เป็นชื่อตราสินค้าของบริษัท The Metallurgo Syndicate, Ltd. ณ Balfour House และยังปรากฏในเรื่องสั้นปี 1941 เรื่อง "Devil's Powder" โดย มัลคอล์ม เจมสัน อีกด้วย

## อ้างอิง

หมวดหมู่:โลหะในจินตนาการ
มิธริล

**มิธริล** () เป็นโลหะในจินตนาการจากนิยายแฟนตาซีเรื่อง ลอร์ดออฟเดอะริงส์ ของ เจ. อาร์. อาร์. โทลคีน และมีการนำไปใช้ในเกมส์ นวนิยายและการ์ตูน ที่มีเนื้อเรื่องแนวแฟนตาซีเช่น ไฟนอลแฟนตาซี เบอร์เซิร์ก 

ในวรรณกรรมของ เจ. อาร์. อาร์. โทลคีน คำว่ามิธริลนั้นเป็นชื่อในภาษาซินดาริน มีชื่อเรียกกันทั่วไปว่า**แร่เงินมอเรีย** (มอเรียเป็นชื่อเหมืองแห่งหนึ่งในเนื้อเรื่อง) คุณสมบัติของมิธริลมีอธิบายไว้ในลอร์ดออฟเดอะริงส์ ตอน มหันตภัยแห่งแหวน ช่วงท้ายบทที่ 4 ว่า"*มันสามารถตีแผ่ออกได้บางเหมือน[[ทองแดง]] เงาแวววาวประดุจแก้ว พวก[[คนแคระ (มิดเดิลเอิร์ธ)|คนแคระ]]นำมันมาทำเป็นโลหะอย่างหนึ่งซึ่งเบา แต่แข็งแรงกว่าเหล็กกล้า ความงามของมิธมิลคล้าย[[เงิน]]ธรรมดา แต่จะไม่มีวันหม่นหมองหรือคล้ำลง พวก[[เอลฟ์ (มิดเดิลเอิร์ธ)|พราย]]นิยมชมชอบมาก นำไปทำประโยชน์หลายอย่าง*" ส่วนมูลค่าตอนแรกนั้นสูงกว่าทองคำสิบเท่า แต่เมื่อหายากยิ่งขึ้นก็ไม่สามารถประเมินค่าได้อีก

พวกโนลดอร์นำแร่มิธริลไปใช้สร้างโลหะผสมชนิดหนึ่ง ชื่อว่า *อิธิลดิน* (Ithildin) สำหรับนำมาใช้ตกแต่งทางเดินและซุ้มประตูต่าง ๆ คุณลักษณะของอิธิลดินคือการส่องประกายมองเห็นได้ในกลางแสงจันทร์หรือแสงดาว ประตูตะวันตกของมอเรียก็มีการวาดลวดลายและรหัสปริศนาด้วยอิธิลดินนี้

## สิ่งประดิษฐ์จากมิธริล
สิ่งประดิษฐ์จากมิธริลที่มีชื่อเสียงที่สุด ได้แก่ **เสื้อเกราะมิธริล** สร้างขึ้นโดยเหล่าคนแคระแห่งเอเรบอร์ มีลักษณะเป็นโซ่ถักละเอียด รูปร่างเล็กขนาดสำหรับเด็กสวมใส่ได้ น้ำหนักเบาแต่ป้องกันอาวุธได้ดียิ่ง กล่าวกันว่าสร้างตามคำสั่งซื้อของกษัตริย์เอลฟ์องค์หนึ่ง แต่ภายหลังมีปัญหาเรื่องค่าจ้าง เสื้อนี้จึงมิได้มีการส่งมอบ เมื่อมังกรสม็อกโจมตีเอเรบอร์ ได้ขโมยเสื้อเกราะนี้ไปอยู่ในกองสมบัติของมันด้วย บิลโบ แบ๊กกิ้นส์ ได้รับเสื้อเกราะนี้มาในภารกิจของเขาในเรื่อง เดอะฮอบบิท เขาเคยสวมเสื้อเกราะนี้ออกรบด้วยในสงครามห้าทัพ

ในเรื่อง ลอร์ดออฟเดอะริงส์ บิลโบมอบเสื้อนี้ให้แก่หลานชาย โฟรโด แบ๊กกิ้นส์ เพื่อช่วยป้องกันเขาในระหว่างการเดินทางสู่ภารกิจทำลายแหวนเอก เสื้อนี้ได้คุ้มครองโฟรโดจากการถูกทำร้ายโดยโทรลล์ในเหมืองมอเรีย ต่อมาเมื่อโฟรโดและแซมเดินทางเข้าไปถึงมอร์ดอร์ และโฟรโดถูกชีล็อบทำร้ายจนสลบ แซมเข้าใจว่าโฟรโดเสียชีวิตแล้ว จึงนำแหวนเอกกับขวดแสงแห่งเออาเรนดิลไปเพื่อทำภารกิจต่อ แต่ไม่ได้ถอดเสื้อเกราะไปด้วย พวกออร์คจับตัวโฟรโดไว้ได้และยึดเสื้อเกราะไป เมื่อนำไปแสดงแก่กองทัพของอารากอร์นที่ยกตามมาถึงหน้าประตูดำ อารากอร์นและเพื่อนจึงเข้าใจผิด คิดว่าโฟรโดเสียชีวิตแล้ว อย่างไรก็ดีในตอนท้ายเรื่อง โฟรโดได้เสื้อนี้กลับคืน เขาสวมมันในงานเลี้ยงฉลองที่มินัสทิริธ และได้สวมกลับบ้านที่ไชร์ด้วย เสื้อเกราะนี้ได้ป้องกันโฟรโดอีกครั้งในการต่อสู้กับซารูมานที่แคว้นไชร์

ในตำนาน เสื้อเกราะนี้ได้เก็บรักษาต่อมาที่พิพิธภัณฑ์ในเมืองมิเคิลเดลวิง เมืองหลวงของแคว้นไชร์ หลังจากที่โฟรโดออกเดินทางไปจากมิดเดิลเอิร์ธ

## มิธริลในตำนานอื่น ๆ
ในไฟนอลแฟนตาซี มิธริลเป็นโลหะที่ใช้ในการทำอาวุธ และเครื่องป้องกัน เช่น ชุดเกราะ หมวก หรือ โล่ โดยอาวุธและเครื่องป้องกันที่ทำจากโลหะมิธริล มีลักษณะเป็นสีขาวถึงสีเงิน โดยมิธริลสามารถหามาได้จากเหมืองแร่มิธริล เริ่มปรากฏในเกมไฟนอลแฟนตาซี ตั้งแต่ภาค ไฟนอลแฟนตาซี I 

ในการ์ตูนเบอร์เซิร์ก แม่มดน้อยชีร์เก้ได้มอบมีดที่ทำจากโลหะมิธริลให้แก่ ฟาลเนเซ่ใช้ในการป้องกันตัว โดยมีดนี้มีคุณสมบัติ เด่นที่สัตว์ประหลาดโดยเฉพาะอย่างยิ่ง โทรลล์ รวมถึงผีสางไม่สามารถเข้าใกล้ได้

## อ้างอิง

## แหล่งข้อมูลอื่น
* มิธริล (Mithril / Mythril) โลหะในตำนาน 

หมวดหมู่:โลหะมีค่า
หมวดหมู่:โลหะในจินตนาการ
หมวดหมู่:ของวิเศษในตำนานของโทลคีน
โอริคัลคุม

**โอริคัลคุม** () เป็นโลหะที่ถูกกล่าวถึงในงานเขียนโบราณหลายฉบับ รวมถึงเรื่องราวของแอตแลนติส ในบทสนทนาเรื่อง *[[คริเทียส (บทสนทนา)|คริเทียส]]* ของเพลโต โดยในบทสนทนาดังกล่าว คริเทียส (460–403 ปีก่อนคริสตกาล) ระบุว่าโอริคัลคุมเป็นโลหะที่มีค่าเป็นอันดับสองรองจากทองคำเพียงอย่างเดียว และมีการขุดพบในหลายส่วนของแอตแลนติสในสมัยโบราณ แต่ในช่วงเวลาของคริเทียสนั้น โอริคัลคุมเป็นที่รู้จักกันเพียงแค่ชื่อเท่านั้น

โอริคัลคุมอาจหมายถึงโลหะมีตระกูลบางชนิด เช่น แพลทินัม เนื่องจากเชื่อกันว่าเป็นโลหะที่มาจากการทำเหมือง แต่ก็มีการระบุว่าอาจเป็นทองแดงบริสุทธิ์ หรือบรอนซ์ (สำริด) บางชนิด และโดยเฉพาะอย่างยิ่งคือโลหะผสมทองเหลือง ในกรณีของเหรียญโรมันโบราณ ซึ่งจากการวิจัยทางวิทยาศาสตร์พบว่าทองเหลืองโบราณดังกล่าวมี "ลักษณะคล้ายคลึงกับทองเหลืองในปัจจุบัน"

## ภาพรวม
คำในภาษาอังกฤษว่า *orichalcum* มีที่มาจากภาษากรีก  (**') ซึ่งมาจากคำว่า  (**') ที่แปลว่า ภูเขา และ  (**) ที่แปลว่า ทองแดง โดยมีความหมายตรงตัวว่า "ทองแดงภูเขา"

โอริคัลคุมได้รับการระบุอย่างคลุมเครือโดยนักเขียนชาวกรีกโบราณว่าเป็นได้ทั้งโลหะผสมทองแดง-ทองคำ (คล้ายกับนาก), ทองแดงบริสุทธิ์, หรือแร่ทองแดงและสารเคมีต่าง ๆ ที่มีทองแดงเป็นพื้นฐาน นอกจากนี้ยังรวมถึงโลหะผสมทองแดง-ดีบุก และทองแดง-สังกะสี หรือโลหะและโลหะผสมที่เชื่อกันว่าไม่มีใครรู้จักอีกต่อไปแล้ว

[thumb|300px|เหรียญ[เซสเทอร์เทียส (sestertius) ที่ทำจากโอริคัลคุม ออกในสมัยจักรพรรดินีโร อาจเป็นภาพการแสดงขบวนพาเหรดทหารม้า (*decursio*)]]

ชาวโรมันได้ทับศัพท์คำว่า ὀρείχาลκος เป็น *orichalcum* หรือในอีกทางหนึ่งคือ *aurichalcum* โดยตีความว่าหมายถึง "ทองแดงทองคำ" เนื่องจากเชื่อมโยงรากศัพท์คำว่า *or-* เข้ากับคำว่า *aurum* ที่แปลว่า "ทองคำ" แทนที่จะมาจากคำว่า *oros* (ภูเขา) ในภาษากรีก นักเขียนบทละครตลกอย่าง เพลาทัส (Plautus) ได้เล่นมุกตลกที่คลุมเครือเกี่ยวกับโอริคัลคุม ซึ่งครั้งหนึ่งเคยถูกตีความว่าโลหะนี้ถูกมองว่าเป็น "ทองคนโง่" แต่ความจริงอาจเป็นเพียงการกล่าวถึงมูลค่าของมันเมื่อเทียบกับทองคำ นอกจากนี้การกล่าวถึงโดยกิแกโร (Cicero) ระบุว่าโลหะที่พวกเขาเรียกว่าโอริคัลคุมนั้นมีสีคล้ายทองคำแต่มีมูลค่าต่ำกว่า ในบทกวี *[[เอนีอิด]]* ของเวอร์จิล เกราะหน้าอกของเทอร์นัสถูกบรรยายไว้ว่า "แข็งแกร่งด้วยทองคำและโอริคัลคุมสีขาว" (12.87) ต่อมาในสมัยจักรพรรดินีโรได้มีการออกเหรียญเซสเทอร์เทียสที่ทำจากโอริคัลคุมซึ่งเป็นทองเหลือง โดยมีส่วนผสมของทองแดงสี่ส่วนต่อสังกะสีหนึ่งส่วน ส่วนพลินีผู้เฒ่า ดูเหมือนจะเชื่อว่าโอริคัลคุมเป็นแร่ที่เกิดขึ้นตามธรรมชาติ ไม่ใช่โลหะผสม

ในหลายปีต่อมา "โอริคัลคุม" ถูกใช้เพื่อบรรยายถึงแร่ซัลไฟด์ที่ชื่อว่า แชลโคไพไรต์ และยังใช้เรียกทองเหลืองอีกด้วย การใช้งานเหล่านี้ยากที่จะประสานกับคำกล่าวของคริเทียสในงานของเพลโต ที่ระบุว่าโลหะนี้เป็นเพียง "แค่ชื่อ" ไปแล้วในสมัยของเขา ในขณะที่ทองเหลืองและแชลโคไพไรต์ยังคงมีความสำคัญมากในสมัยของเพลโตจนถึงปัจจุบัน

โจเซฟ นีดแฮม ตั้งข้อสังเกตว่า ริชาร์ด วัตสัน ศาสตราจารย์ด้านเคมีในคริสต์ศตวรรษที่ 18 ได้เขียนถึงแนวคิดโบราณที่ว่ามี "ทองเหลืองหรือโอริคัลคุมอยู่สองชนิด" นีดแฮมยังเสนอว่าชาวกรีกอาจไม่รู้วิธีสร้างโอริคัลคุม และพวกเขาอาจจะมีเพียงของทำเลียนแบบจากต้นฉบับเท่านั้น

## อ้างอิง

## แหล่งข้อมูลอื่น
* 

หมวดหมู่:โลหะในจินตนาการ
800

**800** (**แปดร้อย**) เป็นจำนวนธรรมชาติที่อยู่ถัดจาก 799 (เจ็ดร้อยเก้าสิบเก้า) และอยู่ก่อนหน้า 801 (แปดร้อยเอ็ด)

## คำเติมนำหน้า
* ภาษากรีก - 
* ภาษาละติน - 

## ความหมาย

## ในทางคณิตศาสตร์

หมวดหมู่:จำนวนเต็ม
กลูตาเมต

**กลูตาเมต** หรือ **กรดกลูตามิค** เป็นกรดอะมิโนชนิดที่พบมากที่สุดในโปรตีนตามธรรมชาติ กรดกลูตามิคจัดเป็นกรดอะมิโนชนิดที่ไม่จำเป็น ในทางเคมีนั้นกลูตาเมตเป็นไอออนลบของกรดกลูตามิก

## โครงสร้าง
โครงสร้างทางเคมีของกรดกลูตามิกมีหมู่คาร์บอกซิลิกสองหมู่และหมู่อะมิโนหนึ่งหมู่ การที่กรดกลูตามิกมีหมู่คาร์บอกซิลิกมากกว่ากรดอะมิโนทั่วไปจึงทำให้มีคุณสมบัติเป็นกรด โดยในค่าพีเอชที่เป็นกลางหมู่ฟังก์ชันเหล่านี้แตกตัวเป็นไอออนทั้งหมดทำให้ประจุสุทธิเป็น -1

## หน้าที่
กลูตาเมตเป็นสารที่มีความสำคัญต่อวิถีการสันดาปโดยเฉพาะในปฏิกิริยาทรานส์อะมิเนชั่น (transamiation)ที่มีการเคลื่อนย้ายหมู่อะมิโนของกรดอะมิโนไปยังกรดแอลฟาคีโตซึ่งเอนไซม์ที่เร่งปฏิกิริยานี้ คือ เอนไซม์ทรานส์อะมิเนส (transaminase)

ในระบบประสาทกลูตาเมตทำหน้าที่เป็นสารสื่อประสาทที่ออกฤทธิ์แบบกระตุ้น มีบทบาทสำคัญในกระบวนการเรียนรู้และจดจำของสมอง เมื่อเซลล์ประสาทหลั่งกลูตาเมตออกสู่ช่องว่างระหว่างไซแนปส์ (ไซแนปติกเคล็ป) แล้วสารนี้จะไปจับกับตัวรับกลูตาเมต กลูตาเมตที่มากเกินไปซึ่งละลายอยู่นอกเซลล์ประสาทและเซลล์เกลียจะถูกดูดกลับเข้าเซลล์โดยอาศัยกลูตาเมตทรานสปอตเตอร์

## แหล่งอาหารและการดูดซึม
กรดกลูตามิกหรือกลูตาเมตมีอยู่ในอาหารตามธรรมชาติ ทั้งที่อยู่ในรูปของโปรตีนในอาหาร และกลูตามเมตอิสระ (กรดอมิโนตัวเดี่ยวๆ) ซึ่งมีทั้งที่มีอยู่ตามธรรมชาติและจากเครื่องปรุงรสที่เติมลงไปในอาหาร เช่น น้ำปลา ซีอิ้ว และผงชูรส (โมโนโซเดียมกลูตาเมต) กลูตาเมตอิสระในอาหารทำหน้าที่ให้รสชาติที่ชื่อว่า รสอูมามิ หรือ รสอร่อยกลมกล่อม โดยการจับกับ Umami Receptor ที่อยู่บนผิวเซลล์ของต่อมรับรสบนลิ้น กลูตาเมตที่อยู่ในอาหารไม่ว่าจะมาจากแหล่งใด รวมทั้งที่อยู่ในรูปของผงชูรส ประมาณร้อยละ 95 จะถูกสันดาปที่เซลล์ในลำไส้เล็ก

## เภสัชวิทยา
สารเฟนไซคลิดีน (phencyclidine) ออกฤทธิ์เป็นสารแอนทาโกนิสท์แบบไม่แข่งขันต่อกลูตาเมทที่ตัวรับเอ็นเอ็มดีเอ

หมวดหมู่:เคมี
หมวดหมู่:กรดอะมิโน
หมวดหมู่:กรดไดคาร์บอกซิลิก
หมวดหมู่:สารสื่อประสาท
หมวดหมู่:กรดอะมิโนโปรตีโนเจนิก
คมภิญญ์ เข็มกำเนิด

**คมภิญญ์ เข็มกำเนิด** (เกิดวันที่ 17 กันยายน พ.ศ. 2508) เป็นผู้กำกับภาพยนตร์ชาวไทย โดยเคยกำกับภาพยนตร์แอนิเมชันเรื่อง *[[ก้านกล้วย]]*

## ประวัติ
คมภิญญ์ เข็มกำเนิด สำเร็จการศึกษาจากโรงเรียนสวนกุหลาบวิทยาลัยและคณะมัณฑนศิลป์ มหาวิทยาลัยศิลปากร และศึกษาต่อระดับปริญญาตรีสาขาวิชาศิลปกรรมศาสตร์ (Bachelor of Fine Arts) ด้านการทำภาพเคลื่อนไหวของตัวละคร ที่สถาบันศิลปศาสตร์แคลิฟอร์เนีย สหรัฐ นอกจากนี้ เขาเคยร่วมงานในการ์ตูนแอนิเมชันชื่อดังของดิสนีย์และบลูสกายสตูดิโออย่าง ทาร์ซาน, ไอซ์เอจ และแอตแลนติส

คมภิญญ์ร่วมงานกับกันตนาแอนิเมชันตั้งแต่ พ.ศ. 2545 ในตำแหน่งผู้กำกับครีเอทิฟ เขาผลิตการ์ตูนชุดแอนิเมชันเรื่อง *ซน* ก่อนจะทำงานภาพยนตร์แอนิเมชันเรื่อง *[[ก้านกล้วย]]* ซึ่งออกฉายใน พ.ศ. 2549 โดยภาพยนตร์เรื่องนี้คว้ารางวัลภาพยนตร์แอนิเมชันยอดเยี่ยมจากงานแอนิมาดริด 06 ที่ประเทศสเปน

## อ้างอิง

*  

## แหล่งข้อมูลอื่น
* 
* ประวัติ คมภิญญ์ เข็มกำเนิด ที่ ยาฮู! มูฟวี
* ประวัติ คมภิญญ์ เข็มกำเนิด ที่ IMDb

หมวดหมู่:ผู้กำกับภาพยนตร์ชาวไทย
หมวดหมู่:นักออกแบบแอนิเมชัน
หมวดหมู่:บุคคลจากคณะมัณฑนศิลป์ มหาวิทยาลัยศิลปากร
หมวดหมู่:บุคคลจากโรงเรียนสวนกุหลาบวิทยาลัย
กรดไนตริก

**กรดไนตริก** หรือ **กรดดินประสิว** () เป็นกรดที่มีอันตราย หากสัมผัสจะทำให้เกิดแผลไหม้ขั้นรุนแรง กรดไนตริกนี้ ค้นพบโดยการสังเคราะห์ โดย "Muslim alchemist Jabir ibn Hayyan" ประมาณ ค.ศ. 800 กรดไนตริกบริสุทธ์ 100% (ปราศจากน้ำ) จะเป็นของเหลวที่มีความหนาแน่น 1,552 กิโลกรัม/ลูกบาศก์เมตร และจะเป็นของแข็งที่อุณหภูมิ -42 °C ลูกบาศก์ โดยจะเป็นผลึกสีขาว และจะเดือดที่อุณหภูมิ 83 °C แต่ก็สามารถเดือดในที่ ที่มีแสงสว่าง ทั้ง ๆ ที่อยู่ในอุณหภูมิห้อง

สารประกอบเคมีในกรดไนตริก (HNO3) , หรือ **อควา ฟอร์ติส** (*aqua fortis*) หรือ **สปิริต ออฟ ไนเตอร์** (*spirit of nitre*) เป็นของเหลวที่กัดกร่อนและไม่มีสี เป็นกรดที่มีพิษที่สามารถทำให้เกิดแผลไฟไหม้อย่างรุนแรง สารละลายที่มีกรดไนตริกมากกว่า 86% เรียกว่า **fuming nitric acid** และสามารถกัดกร่อนโลหะมีตระกูล ได้ ซึ่งสามารถแบ่งได้เป็น 2 ประเภท คือ ขาว (white fuming nitric acid) และแดง (red fuming nitric acid)

## อ้างอิง

## แหล่งข้อมูลอื่น
* NIOSH Pocket Guide to Chemical Hazards
* National Pollutant Inventory – Nitric Acid Fact Sheet
* Calculators: surface tensions , and densities, molarities and molalities  of aqueous nitric acid

หมวดหมู่:กรด
หมวดหมู่:สารประกอบไฮโดรเจน
39

**39** (**สามสิบเก้า**) เป็นจำนวนธรรมชาติที่อยู่ถัดจาก 38 (สามสิบแปด) และอยู่ก่อนหน้า 40 (สี่สิบ)

## คำเติมนำหน้า
* ภาษากรีก 
* ภาษาละติน 

## ความหมาย
* 39 เป็นเลขอะตอมของ อิตเทรียม
* ซอยที่ 39 ของถนนจรัญสนิทวงศ์ มีอีกชื่อว่า ซอยสว่าง
* เลข 39 เชื่อมโยงกับนักร้องเสมือนจริงชื่อฮัตสึเนะ มิกุเนื่องจากรูปแบบการเขียนของ "Mi" (ミ)และการออกเสียงของ "ku" (ク)มีความคล้ายคลึงกับตัวเลข 3 (三, san )และ 9 (九, kyū )

## ในทางคณิตศาสตร์

หมวดหมู่:จำนวนเต็ม
41

**41** (**สี่สิบเอ็ด**) เป็นจำนวนธรรมชาติที่อยู่ถัดจาก 40 (สี่สิบ) และอยู่ก่อนหน้า 42 (สี่สิบสอง)

## คำเติมนำหน้า
* ภาษากรีก - 
* ภาษาละติน - 

## ความหมาย
* 41 เป็นเลขอะตอมของธาตุ ไนโอเบียม
* ซอยที่ 41 ของถนนจรัญสนิทวงศ์ มีอีกชื่อว่า ซอยนิติเขต แต่รู้จักโดยทั่วไปว่า ซอยพณิชยการจรัลสนิทวงศ์

## ในทางคณิตศาสตร์

หมวดหมู่:จำนวนเต็ม
อำเภอขนอม

**ขนอม** [ขะ-หฺนอม] เป็นอำเภอหนึ่งของจังหวัดนครศรีธรรมราช เป็นอำเภอแรกสุดเมื่อเดินทางมาจากจังหวัดสุราษฎร์ธานี (อำเภอดอนสัก) ถือเป็นประตูสู่จังหวัดนครศรีธรรมราช และเป็นอำเภอที่ไกลจากตัวจังหวัดนครศรีธรรมราชมากที่สุด

## ประวัติ
ขนอมเป็นเมืองเก่าแก่ตั้งแต่รัชสมัยสมเด็จพระรามาธิบดีที่ 1 (พระเจ้าอู่ทอง) แห่งกรุงศรีอยุธยาระหว่าง พ.ศ. 1893-1912 ได้รับการสำรวจเข้าอยู่ในทำเนียบการปกครองในสมัยพระบาทสมเด็จพระจุลจอมเกล้าเจ้าอยู่หัว (รัชกาลที่ 5) มีฐานะเป็นตำบลหนึ่งของอำเภอสิชล ยกฐานะเป็น **กิ่งอำเภอขนอม** เมื่อ พ.ศ. 2481 และยกฐานะเป็น **อำเภอขนอม** เมื่อวันที่ 10 มกราคม พ.ศ. 2502

* วันที่ 20 กุมภาพันธ์ 2481 แยกพื้นที่ตำบลขนอม และตำบลท้องเนียน จากอำเภอสิชล มาตั้งเป็น **กิ่งอำเภอขนอม** และกำหนดให้ขึ้นการปกครองกับอำเภอสิชล
* วันที่ 15 มกราคม 2500 ย้ายที่ว่าการกิ่งอำเภอขนอม อำเภอสิชล จากตำบลท้องเนียน ไปตั้งที่ตำบลขนอม
* วันที่ 26 มกราคม 2500 จัดตั้งสุขาภิบาลขนอม ในท้องที่บางส่วนของตำบลขนอม
* วันที่ 10 มกราคม 2502 ยกฐานะจากกิ่งอำเภอขนอม อำเภอสิชล เป็น **อำเภอขนอม**
*วันที่ 7 มกราคม 2507 ตั้งตำบลควนทอง แยกออกจากตำบลท้องเนียน และตำบลขนอม
* วันที่ 25 พฤษภาคม 2542 ยกฐานะจากสุขาภิบาลขนอม เป็นเทศบาลตำบลขนอม ด้วยผลของกฎหมาย
*วันที่ 30 สิงหาคม 2550 จัดตั้งองค์การบริหารส่วนตำบลท้องเนียน ขึ้นเป็น เทศบาลตำบลท้องเนียน
*วันที่ 7 ตุลาคม 2554 เปลี่ยนแปลงชื่อองค์การบริหารส่วนตำบลขนอม อำเภอขนอม จังหวัดนครศรีธรรมราช เป็นองค์การบริหารส่วนตำบลอ่าวขนอม และตั้งขึ้นเป็นเทศบาลตำบลอ่าวขนอม

## ที่ตั้งและอาณาเขต
อำเภอขนอมตั้งอยู่ทางทิศเหนือสุดของจังหวัด มีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับอ่าวไทย
* **ทิศตะวันออก** ติดต่อกับอ่าวไทย
* **ทิศใต้** ติดต่อกับอำเภอสิชล
* **ทิศตะวันตก** ติดต่อกับอำเภอดอนสัก (จังหวัดสุราษฎร์ธานี) 

## การแบ่งเขตการปกครอง
### การปกครองส่วนภูมิภาค
อำเภอขนอมแบ่งเขตการปกครองออกเป็น 3 ตำบล 34 หมู่บ้าน ได้แก่

### การปกครองส่วนท้องถิ่น
ท้องที่อำเภอขนอมประกอบด้วยองค์กรปกครองส่วนท้องถิ่น 4 แห่ง ได้แก่
* **[[เทศบาลตำบลขนอม]]** ครอบคลุมพื้นที่บางส่วนของตำบลขนอม
* **[[เทศบาลตำบลท้องเนียน]]** ครอบคลุมพื้นที่ตำบลท้องเนียนทั้งตำบล
* **[[เทศบาลตำบลอ่าวขนอม]]** ครอบคลุมพื้นที่ตำบลขนอม (นอกเขตเทศบาลตำบลขนอม)
* **องค์การบริหารส่วนตำบลควนทอง** ครอบคลุมพื้นที่ตำบลควนทองทั้งตำบล

## สถานที่ท่องเที่ยว
#### อุทยานแห่งชาติทางบก
* อุทยานแห่งชาติหาดขนอม-หมู่เกาะทะเลใต้

## อ้างอิง

ขนอม
อำเภออ่าวลึก

**อ่าวลึก** เป็นหนึ่งในอำเภอของจังหวัดกระบี่

## ที่ตั้งและอาณาเขต
อำเภออ่าวลึกตั้งอยู่ทางทิศตะวันตกเฉียงเหนือของจังหวัด มีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับอำเภอทับปุด (จังหวัดพังงา) และอำเภอปลายพระยา
* **ทิศตะวันออก** ติดต่อกับอำเภอปลายพระยาและอำเภอเขาพนม
* **ทิศใต้** ติดต่อกับอำเภอเมืองกระบี่ทางบก ทางอ่าวพังงา
* **ทิศตะวันตก** ติดต่อกับอำเภอเมืองพังงา (จังหวัดพังงา) ทางอ่าวพังงา และติดต่อกับอำเภอทับปุด (จังหวัดพังงา) ทางบก

## การแบ่งเขตการปกครอง
### การปกครองส่วนภูมิภาค
อำเภออ่าวลึกแบ่งเขตการปกครองออกเป็น 9 ตำบล 52 หมู่บ้าน ได้แก่

### การปกครองส่วนท้องถิ่น
ท้องที่อำเภออ่าวลึกประกอบด้วยองค์กรปกครองส่วนท้องถิ่น 11 แห่ง ได้แก่
* **เทศบาลตำบลแหลมสัก** ครอบคลุมพื้นที่บางส่วนของตำบลแหลมสัก
* **เทศบาลตำบลอ่าวลึกใต้** ครอบคลุมพื้นที่บางส่วนของตำบลอ่าวลึกใต้และตำบลอ่าวลึกเหนือ
* **เทศบาลตำบลคลองหิน** ครอบคลุมพื้นที่ตำบลคลองหินทั้งตำบล
* **องค์การบริหารส่วนตำบลอ่าวลึกใต้** ครอบคลุมพื้นที่ตำบลอ่าวลึกใต้ (นอกเขตเทศบาลตำบลอ่าวลึกใต้)
* **องค์การบริหารส่วนตำบลแหลมสัก** ครอบคลุมพื้นที่ตำบลแหลมสัก (นอกเขตเทศบาลตำบลแหลมสัก)
* **องค์การบริหารส่วนตำบลนาเหนือ** ครอบคลุมพื้นที่ตำบลนาเหนือทั้งตำบล
* **องค์การบริหารส่วนตำบลอ่าวลึกน้อย** ครอบคลุมพื้นที่ตำบลอ่าวลึกน้อยทั้งตำบล
* **องค์การบริหารส่วนตำบลอ่าวลึกเหนือ** ครอบคลุมพื้นที่ตำบลอ่าวลึกเหนือ (นอกเขตเทศบาลตำบลอ่าวลึกใต้)
* **องค์การบริหารส่วนตำบลเขาใหญ่** ครอบคลุมพื้นที่ตำบลเขาใหญ่ทั้งตำบล
* **องค์การบริหารส่วนตำบลคลองยา** ครอบคลุมพื้นที่ตำบลคลองยาทั้งตำบล
* **องค์การบริหารส่วนตำบลบ้านกลาง** ครอบคลุมพื้นที่ตำบลบ้านกลางทั้งตำบล

## อุทยานแห่งชาติทางบก
* อุทยานแห่งชาติธารโบกขรณี
* อุทยานแห่งชาติเขาพนมเบญจา


อ่าวลึก
ส่วนปิดคลุม (วิทยาการคอมพิวเตอร์)

ในภาษาโปรแกรม **ส่วนปิดคลุม** (closure) คือฟังก์ชันที่อ้างถึงโดยตัวแปรอิสระในบริบทของศัพท์

ส่วนปิดคลุมมักเป็นฟังก์ชันที่สร้างในขณะโปรแกรมทำงาน กรณีที่เห็นได้ชัดคือฟังก์ชันที่ทุกส่วนปรากฏอยู่ในฟังก์ชันอื่น ฟังก์ชันชั้นในมักจะถูกอ้างถึงได้โดยตัวแปรเฉพาะที่ ฟังก์ชันชั้นนอกสร้างตัวตน (instance) ของฟังก์ชันชั้นในขึ้นใหม่ ขณะที่ฟังก์ชันชั้นนอกกำลังทำงาน  ถ้าฟังก์ชันชั้นในอ้างถึงตัวแปรเฉพาะที่บางตัวของฟังก์ชันชั้นนอก ส่วนปิดคลุมจึงจะถูกสร้างขึ้น โดยส่วนปิดคลุมประกอบด้วยรหัสโปรแกรมของฟังก์ชันชั้นในและส่วนอ้างอิงถึงตัวแปรใดๆ ในฟังก์ชันชั้นนอกที่จำเป็นต้องใช้ในส่วนปิดคลุม

หมวดหมู่:มโนทัศน์ภาษาโปรแกรม
หมวดหมู่:Implementation of functional programming languages
หมวดหมู่:ซับรูทีน
เอนรีโก แฟร์มี

**เอนรีโก แฟร์มี** () (29 กันยายน พ.ศ. 2444 – 28 พฤศจิกายน พ.ศ. 2497) นักฟิสิกส์รางวัลโนเบลชาวอิตาลีผู้มีบทบาทสำคัญในการพัฒนาวิชานิวเคลียร์ฟิสิกส์ เป็นนักฟิสิกส์ที่เชี่ยวชาญทั้งการทดลองและทฤษฎี ซึ่งหาได้ยากยิ่งในวงการฟิสิกส์ปัจจุบัน

## ผลงานที่สำคัญทางด้านการทดลอง

ในช่วงประมาณคริสต์ทศวรรษ 1930 แฟร์มีและกลุ่มนักวิจัยของเขาค้นพบว่านิวเคลียสภายในอะตอมสามารถเปลี่ยนแปลงได้เมื่อถูกระดมยิงด้วยอนุภาคนิวตรอน ซึ่งทราบต่อมาภายหลังว่าสิ่งที่แฟร์มี (และอ็อทโท ฮาน นักวิจัยชาวเยอรมัน) ค้นพบ ก็คือ ปฏิกิริยานิวเคลียร์แบบแตกตัว (นิวเคลียร์ฟิชชัน) นั่นเอง แฟร์มียังมีส่วนสำคัญในการสร้างเตาปฏิกรณ์นิวเคลียร์ขึ้นครั้งแรกในโลก ที่มหาวิทยาลัยชิคาโก (University of Chicago) สหรัฐอเมริกา ซึ่งเป็นครั้งแรกที่มนุษย์สามารถสร้างและควบคุมปฏิกิริยานิวเคลียร์ได้ นับเป็นก้าวสำคัญที่ทำให้สหรัฐอเมริกา
สามารถพัฒนาระเบิดปรมาณูได้สำเร็จ จึงนับได้ว่าเขาเป็นบิดา (คนหนึ่ง) ของวิชานิวเคลียร์ฟิสิกส์

## ผลงานที่สำคัญทางด้านฟิสิกส์ทฤษฎี

ในปี พ.ศ. 2469 งานที่สำคัญของแฟร์มีในวิชากลศาสตร์สถิติ (Statistical Mechanics) คือการค้นพบสถิติแบบแฟร์มี-ดิแรก (Fermi-Dirac Statistics) ซึ่งเป็นการศึกษาระบบอนุภาคจำนวนมากที่อยู่ภายใต้หลักการกีดกันของเพาลี (Pauli's exclusion principle)

ระบบทางฟิสิกส์ที่ต้องใช้สถิติแบบแฟร์มี-ดิแรกในการอธิบายมีจำนวนมาก ตัวอย่างเช่น กลุ่มแก๊สของอิเล็กตรอน) นับเป็นการปรับปรุงวิชากลศาสตร์สถิติแบบแผนให้ครอบคลุมสมบัติเชิงควอนตัมของอนุภาค (สปิน) ด้วย

ด้วยเหตุนี้สถิติแบบแฟร์มี-ดิแรกถูกไปสู่การประยุกต์ใช้อย่างกว้างขวางตั้งแต่การอธิบายปรากฏการณ์ระดับสเกลเล็ก ๆ ในระดับอะตอมไปจนถึงวัฏจักรชีวิตของดาวฤกษ์
ให้สังเกตว่าเป็นปี พ.ศ. 2469 แฟร์มี และ พอล ดิแรก ศึกษาเรื่องนี้ เป็นปีที่เพิ่งเริ่มมีวิชากลศาสตร์ควอนตัม (Quantum Mechanics) ที่สมบูรณ์เท่านั้น และดิแรกเองก็ยังเป็นหนึ่งในผู้ค้นพบวิชากลศาสตร์ควอนตัมด้วย

งานชิ้นต่อมาทางด้านทฤษฎีของแฟร์มีที่มีผู้ศึกษาต่อกันมาอย่างแพร่หลาย คือ แนวคิดเกี่ยวกับแรงอันตรกิริยาแบบอ่อน ซึ่งเป็นหนึ่งในสี่แรงมูลฐานที่ศึกษากันในฟิสิกส์ปัจจุบัน จากแนวคิดเรื่องแรงอันตรกิริยาแบบอ่อนนี้ เขาและเพาลีได้เสนออนุภาคใหม่คือ อนุภาคนิวตริโน (neutrio) - ตั้งชื่อโดยแฟร์มี- ซึ่งสำคัญอย่างยิ่งในการอธิบายการกำเนิดแสงของดวงอาทิตย์ 
อนุภาคนิวตริโนก็ยังมีปริศนาที่สำคัญอีกมากมายที่วิชาฟิสิกส์อนุภาคในปัจจุบันยังไม่สามารถให้คำอธิบายได้ ยังรอการค้นคว้าใหม่ๆทั้งในแง่ของการทดลองและทฤษฎี

ในด้านกลศาสตร์ควอนตัม แฟร์มียังได้คิดค้น กฎทองคำของแฟร์มี (Fermi's golden rule) ซึ่งเป็นสมการที่ใช้ในการอธิบายอัตราการเปลี่ยนสถานะของอนุภาคอีกด้วย

ด้วยผลงานการศึกษาอย่างจริงจังในสาขาเหล่านี้ ทำให้เขาได้รับรางวัลโนเบลสาขาฟิสิกส์ ประจำปี พ.ศ. 2481

## อ้างอิง
* Arhur Beiser, "Concepts of Modern Physics", McGraw-Hill, 1995 ISBN 0-07-004814-2

## แหล่งข้อมูลอื่น
* ประวัติอย่างละเอียดของ เอนริโก แฟร์มี ได้ที่เว็บไซต์ของรางวัลโนเบล   



หมวดหมู่:นักฟิสิกส์ชาวอิตาลี
หมวดหมู่:นักฟิสิกส์ชาวอเมริกัน
หมวดหมู่:ผู้ได้รับรางวัลโนเบลสาขาฟิสิกส์
หมวดหมู่:ชาวอิตาลีผู้ได้รับรางวัลโนเบล
หมวดหมู่:บุคคลจากโรม
หมวดหมู่:บุคคลจากรัฐนิวเจอร์ซีย์
หมวดหมู่:ศิษย์เก่าจากสกูโอลานอร์มาเลซูเปรีโยเรดีปิซา
หมวดหมู่:บุคคลจากสกูโอลานอร์มาเลซูเปรีโยเรดีปิซา
หมวดหมู่:บุคคลจากมหาวิทยาลัยเกิททิงเงิน
หมวดหมู่:บุคคลจากมหาวิทยาลัยไลเดิน
หมวดหมู่:บุคคลจากมหาวิทยาลัยฟลอเรนซ์
หมวดหมู่:บุคคลจากมหาวิทยาลัยซาปีเยนซาแห่งโรม
หมวดหมู่:บุคคลจากมหาวิทยาลัยโคลัมเบีย
หมวดหมู่:บุคคลจากมหาวิทยาลัยชิคาโก
หมวดหมู่:บุคคลในโครงการแมนฮัตตัน
มหามกุฏราชวิทยาลัย

**มหามกุฎราชวิทยาลัย** อาจหมายถึง
* มหาวิทยาลัยมหามกุฏราชวิทยาลัย
* มูลนิธิมหามกุฏราชวิทยาลัย ในพระบรมราชูปถัมภ์
น้ำตก (แก้ความกำกวม)

**น้ำตก** อาจหมายถึง

* น้ำตก - แหล่งน้ำตกตามธรรมชาติ
* น้ำตก (อาหาร) - อาหารพื้นเมืองของไทยภาคอิสาน
* ก๋วยเตี๋ยวน้ำตก -  ก๋วยเตี๋ยวแบบไทยชนิดหนึ่ง มีรสชาติจัดจ้าน น้ำก๋วยเตี๋ยวสีข้นคล้ายก๋วยเตี๋ยวเนื้อหรือก๋วยเตี๋ยวเนื้อตุ๋น
นานา

**นานา**, **นานะ** หรือ **Nana** สามารถหมายถึง

## บุคคล
* นานะ (นักร้องเกาหลีใต้) - นักร้องชาวเกาหลีใต้
* นานา ไรบีนา

## ศิลปะและความบันเทิง
* นานะ (มังงะ) การ์ตูนญี่ปุ่นโดย ไอ ยาซาวะ 
* นานะ (ภาพยนตร์ ค.ศ. 2005) ภาพยนตร์อิงต้นฉบับจากการ์ตูนญี่ปุ่นโดย ไอ ยาซาวะ

## การใช้อื่น ๆ
* ตระกูลนานา
* นานา ย่านในกรุงเทพมหานคร
* ซอยนานา
* โรงแรมนานา
* สถานีนานา สถานีรถไฟฟ้าบีทีเอส สายสุขุมวิท
* เลข **[[7]]** ในภาษาญี่ปุ่น
คอมพิวเตอร์ช่วยสอน

**คอมพิวเตอร์ช่วยสอน** (CAI:COMPUTER ASSISTED INSTRUCTION)คือการสอนโดยใช้คอมพิวเตอร์เป็นเครื่องช่วย ผู้เรียนสามารถเรียนรู้ได้ด้วยตนเอง ผ่านสื่อคอมพิวเตอร์ที่เป็นผู้นำเสนอ
ผู้เรียนสามารถปฏิสัมพันธ์ โต้ตอบกับคอมพิวเตอร์ได้

## คุณลักษณะสำคัญของคอมพิวเตอร์ช่วยสอน มีดังนี้
* ควรมีเนื้อหาสาระสำคัญและคอบคุม Information
* ควรตอบสนองความแตกต่างระหว่างบุคคล Individualized
* ควรมีการโต้ตอบกับผู้ใช้กับบทเรียนได้ Interactive
* ควรมีผลตอบกลับโดยทันที Immediate Feedback

## อ้างอิง
* สาระน่ารู้คอมพิวเตอร์ช่วยสอน  สำนักการศึกษา กรุงเทพมหานคร
* คอมพิวเตอร์ช่วยสอน  จาก SchoolNet

หมวดหมู่:ซอฟต์แวร์
หมวดหมู่:การเรียน
ปราก

**ปราก** (, ) หรือ **ปราฮา** (, ; ; ) เป็นเมืองหลวงและเมืองใหญ่สุดในประเทศเช็กเกีย และเป็นเมืองใหญ่สุดอันดับที่ 13 ของสหภาพยุโรป อดีตราชธานีของโบฮีเมีย ตั้งอยู่บนแม่น้ำเวิลตาวา และมีประชากร 1.3&nbsp;ล้านคน ส่วนหากรวมเขตนครหลวงเข้าไปแล้วจะมีประชากรราว 2.7&nbsp;ล้านคน

ปรากเป็นศูนย์กลางทางการเมือง เศรษฐกิจ และวัฒนธรรมของยุโรปกลางที่เต็มไปด้วยประวัติศาสตร์อันรุ่มรวย เมืองตั้งขึ้นในยุคโรมาเนสก์ และเฟื่องฟูมากในสมัยกอธิก, เรนเนสซองส์ และ บาโรก ในประวัติศาสตร์ ปรากเคยเป็นราชธานีของอาณาจักรโบฮีเมีย และสถานที่พำนักหลักของจักรพรรดิบางพระองค์ของจักรวรรดิโรมันอันศักดิ์สิทธิ์ เช่น ชาลส์ที่ 4 (ครองราชย์&nbsp;1346–1378) ปรากเคยเป็นเมืองสำคัญต่อราชวงศ์ฮาพส์บวร์คและจักรวรรดิออสเตรีย-ฮังการี รวมถึงเป็นสถานที่สำคัญต่อการเกิดการปฏิวัติโบฮีเมียและโปรเตสแตนต์, สงครามสามสิบปี และอดีตเมืองหลวงของรัฐเช็กโกสโลวาเกียในยุคสงครามโลกทั้งสองครั้งจนถึงสมัยภายใต้ปกครองของคอมมิวนิสต์

สถานที่ท่องเที่ยวสำคัญของปรากได้แก่ปราสาทปราก, สะพานชาร์ลส์, จัตุรัสเมืองเก่ากับนาฬิกาดาราศาสตร์ปราก, ย่านชาวยิว, เขา Petřín และ Vyšehrad นับตั้งแต่ปี 1992 ย่านประวัติศาสตร์กลางเมืองปรากได้รับการขึ้นทะเบียนเป็นแหล่งมรดกโลกโดยยูเนสโก

## อ้างอิง

## แหล่งข้อมูลอื่น

*
*Tourist website for Prague
*Old maps of Prague  in Historic Cities  site

หมวดหมู่:เมืองหลวงในทวีปยุโรป
หมวดหมู่:แหล่งมรดกโลกในประเทศเช็กเกีย
หมวดหมู่:แหล่งมรดกโลกทางวัฒนธรรม
หมวดหมู่:เมืองหลวงทางวัฒนธรรมของยุโรป
หมวดหมู่:เมืองโบราณในประเทศเช็กเกีย
หมวดหมู่:เมืองในประเทศเช็กเกีย
พาที สารสิน

**พาที สารสิน** (เกิด 24 ตุลาคม พ.ศ. 2504)  อดีตกรรมการผู้จัดการ นกแอร์

## ประวัติ
พาที เกิดเมื่อวันที่ 24 ตุลาคม พ.ศ. 2504 เป็นบุตรชายคนเดียวของอาสา สารสิน อดีตราชเลขาธิการ กับหม่อมราชวงศ์สุจิตคุณ สารสิน (ราชสกุลเดิม: กิติยากร) ด้านครอบครัวสมรสกับปิติภัทร สารสิน (ชื่อสกุลเดิม: ปิยวรรณ จิตณาธรรม) นักแสดงและพิธีกรชาวไทย โดยเข้ารับพระราชทานน้ำสังข์จากสมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ณ วังสระปทุม แขวงปทุมวัน เขตปทุมวัน กรุงเทพมหานคร เมื่อวันที่ 27 มีนาคม พ.ศ. 2554 และจัดงานมงคลสมรสเมื่อวันที่ 10 เมษายนปีเดียวกัน ที่โรงแรมพลาซ่าแอทธินี ถนนวิทยุ แขวงลุมพินี เขตปทุมวัน กรุงเทพมหานคร

สำเร็จการศึกษาระดับมัธยมศึกษา จากคิงส์สกูล นครแคนเทอร์เบอรี มณฑลเคนต์ ประเทศอังกฤษ ระดับปริญญาตรี คณะบริหารธุรกิจและวิทยาการคอมพิวเตอร์ จากมหาวิทยาลัยคลาร์ก รัฐแมสซาชูเซตส์ สหรัฐ ระดับปริญญาโท คณะสื่อสารมวลชน (ภาพยนตร์และวีดิทัศน์) จากมหาวิทยาลัยอเมริกัน กรุงวอชิงตัน ดี.ซี. สหรัฐ

## การทำงาน
พาที เริ่มเป็นที่รู้จักของคนทั่วไป เมื่อเป็นแบบในภาพยนตร์ โฆษณาบัตรเครดิตธนาคารไทยพาณิชย์ เคยดำรงตำแหน่งรองประธานกรรมการนกแอร์, กรรมการอิสระและกรรมการตรวจสอบไมเนอร์ อินเตอร์เนชั่นแนล

พาทีเคยดำรงตำแหน่งกรรมการผู้จัดการของสายการบินนกแอร์มาตั้งแต่ก่อตั้งสายการบิน และได้ลาออกจากตำแหน่งเมื่อวันที่ 14 กันยายน พ.ศ. 2560 โดยได้เปลี่ยนมาเป็นรองประธานกรรมการแทน ต่อมาวันที่ 22 ธันวาคม ปีเดียวกัน พาทีได้ลาออกจากตำแหน่งกรรมการบริษัทนกแอร์ จึงเป็นการยุติบทบาทในสายการบินนี้ไปโดยปริยาย ต่อมาในเดือนกันยายน 2561 พาทีได้เปิดบริษัทนำเที่ยวชื่อ Really Really Cool (RRC) ในวันที่ 22 มีนาคม พ.ศ. 2566 พาทีได้เปิดตัวสายการบินใหม่ชื่อเรียลลี่คูลแอร์ไลนส์ โดยพาทีได้กล่าวว่าตนเป็นผู้ถือหุ้น 51 เปอร์เซ็นต์ในสายการบินใหม่นี้

ในช่วงที่พาทีดำรงตำแหน่งกรรมการผู้จัดการของนกแอร์นั้น เขาได้ร่วมแสดงโฆษณาของนกแอร์หลายชิ้น ทำให้ตัวพาทีเองได้เป็นที่รู้จักไปด้วย

## ผลงาน
### ละครโทรทัศน์

### ผลงานเพลง
* พ.ศ. 2556 เพลง Make It Right (เพลงประกอบซีรีส์ สุภาพบุรุษจุฑาเทพ คุณชายรณพีร์)
* พ.ศ. 2558 พาทีร่วมกับธนภัทร มัธยมจันทร์ ออกอัลบั้ม "Feels High" ในนาม PP Project

## ลำดับสาแหรก



## อ้างอิง

หมวดหมู่:นักธุรกิจชาวไทย
หมวดหมู่:บุคคลจากจังหวัดพระนคร
หมวดหมู่:ราชสกุลกิติยากร
หมวดหมู่:สกุลสารสิน
42

**42** (**สี่สิบสอง**) เป็นจำนวนธรรมชาติที่อยู่ถัดจาก 41 (สี่สิบเอ็ด) และอยู่ก่อนหน้า 43 (สี่สิบสาม)

## ในภาษาอื่น
* ภาษากรีก - 
* ภาษาละติน - 

## ความหมาย
* 42 เป็นเลขอะตอมของธาตุ โมลิบดีนัม
* 42 เป็นคำตอบของ กูเกิ้ล บิง และ WolframAlpha ถ้าค้นหาคำว่า **Answer to life, the universe and everything**
## ในทางคณิตศาสตร์

## อ้างอิง

หมวดหมู่:จำนวนเต็ม